IRLi  kuuluva riigikogu liikme Mart Nuti hinnangul ei annaks Tartu rahu küsimuses Venemaale järeleandmiste tegemine tulemusi.    «See piir muutuks ametlikuks siis, kui mõlemad pooled lepingu ratifitseeriksid,» viitas Nutt Eesti ja Venemaa vahel praegu kehtivale ajutisele kontrolljoonele. «Kuna Eesti on seda teinud, siis lihtsaim võimalus lepingu jõustumiseks oleks Venemaa poolt selle ratifitseerimine.»    Seda, et Eesti tühistaks omapoolse deklaratsiooni, mis on siseriiklik akt, või nõustuks  uute läbirääkimistega, ei pea Nutt võimalikuks ega vajalikuks.    «Seega ilmselt lükkub mõlemale poolele vastuvõetav lahendus kaugemasse tulevikku. Vaevalt, et järeleandmised annavad mingi tulemuse.»